Վարդար

Վարդար (), գետ Մակեդոնիայում և Հունաստանում։ Երկարությունը 388 կմ է, ավազանը՝ 25,4 հազար կմ²։ Սկսվում է Մակեդոնական լեռներից, հոսում միջլեռնային գոգավորություններով և թափվում Եգեյան ծովի Թերմաիկոս ծոցը։ Ջրի միջին ծախսը 151 մ³/վրկ է։ Ստորին հոսանքում նավարկելի է։ Վարդարի ափին են Սկոպիե, Տիտով Վելես քաղաքները։

Անվանումը 
Հնում կոչվել է Աքսիոս։ Ոմանք կարծում են, որ այժմյան անվանումը դրա հնդեվրոպական պատճենումն է, նշանակում է «սև ջուր» (այս գետի վտակը հիմա էլ կրում է սլավոնական Црна «սև» անունը)։ Ոմանք էլ կարծում են, որ այն առաջացել է հնդեվրոպական var (ջուր) և ar (հոսող) բառերի միացումից։ Եղել է նաև կարծիք, որ այն առաջացել է ալբաներեն bardhe «սպիտակ, մաքուր» բառից։

Ծանոթագրություններ 

Հունաստանի գետեր
Հյուսիսային Մակեդոնիայի գետեր
Եվրոպայի գետեր